section_heading: Objava
paragraph_text: Kad su se članovi skupine pripremali za odlazak na europsku turneju početkom studenog 1991. godine, Nevermind je ušao u prvih top 40 mjesta ljestvice Billboard – pojavio se na broju 35. U to je vrijeme "Smells Like Teen Spirit" postao uspješnica i primjerci albuma toliko su brzo prodavani da se nijedna od Geffenovih marketinških strategija nije pokazala djelotvornom. Geffenov predsjednik Ed Rosenblatt rekao je The New York Timesu: "Nismo učinili ništa. To je jedan od tih albuma u stilu 'Miči mi se s puta i pokrij se'."<ref>Azerrad 1993, str. 228 Dok su bili na turneji diljem Europe koncem 1991., članovi Nirvane primijetili su da se ulaznice za nastupe prebrzo prodaju, da ih tijekom koncerata stalno salijeću televizijske ekipe i da se "Smells Like Teen Spirit" gotovo bez prestanka reproducira na radijskim stanicama i glazbenim televizijskim postajama.<ref>Azerrad 1993, str. 203